CELEX: 32007D0862
Language: fi
Date: 2007-12-13 00:00:00
Title: 2007/862/EY: Komission päätös, tehty 13 päivänä joulukuuta 2007 , päätöksen 2006/805/EY muuttamisesta eläinten terveyttä koskevien toimenpiteiden osalta klassisen sikaruton torjumiseksi Unkarissa ja Slovakiassa (tiedoksiannettu numerolla K(2007) 6158) (ETA:n kannalta merkityksellinen teksti )

21.12.2007   
            
            
               FI
            
            
               Euroopan unionin virallinen lehti
            
            
               L 337/119
            
         
      KOMISSION PÄÄTÖS,
   tehty 13 päivänä joulukuuta 2007,
   päätöksen 2006/805/EY muuttamisesta eläinten terveyttä koskevien toimenpiteiden osalta klassisen sikaruton torjumiseksi Unkarissa ja Slovakiassa
   (tiedoksiannettu numerolla K(2007) 6158)
   (ETA:n kannalta merkityksellinen teksti)
   (2007/862/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (1) ja erityisesti sen 10 artiklan 4 kohdan,
   ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (2) ja erityisesti sen 9 artiklan 4 kohdan,
   sekä katsoo seuraavaa:
   
               (1)
            
            
               Eräissä jäsenvaltioissa esiintyneiden sikaruton taudinpurkausten vuoksi komissio teki 24 päivänä marraskuuta 2006 päätöksen 2006/805/EY (3) eläinten terveyttä koskevista toimenpiteistä klassisen sikaruton torjumiseksi eräissä jäsenvaltioissa. Päätöksessä vahvistetaan tietyt klassisen sikaruton torjuntatoimenpiteet kyseisissä jäsenvaltioissa.
            
         
               (2)
            
            
               Slovakia on ilmoittanut komissiolle kyseisen taudin viimeaikaisesta kehityksestä luonnonvaraisissa sioissa ja taudin esiintymisestä Nové Zámkyn alueella, jota ympäröivät Komárnon ja Levicen alueet Slovakiassa ja Pestin alue Unkarissa. Saatavilla olevien epidemiologisten tietojen mukaan Slovakian ja Unkarin alueita, joilla sovelletaan klassiseen sikaruttoon liittyviä valvontatoimenpiteitä, olisi muutettava niin, että edellä mainitut alueiden osat sisällytetään niihin.
            
         
               (3)
            
            
               Tautitilanne Slovakiassa on kohentunut huomattavasti seuraavissa eläinlääkintä- ja elintarvikealan hallintopiireissä: Trenčín (Trenčínin ja Bánovce nad Bebravoun piirit), Prievidza (Prievidzan ja Partizánsken piirit) sekä Púchov (vain Ilavan piiri). Päätöksessä 2006/805/EY säädettyjä kyseisiä alueita koskevia toimenpiteitä ei pitäisi näin ollen enää soveltaa.
            
         
               (4)
            
            
               Yhteisön lainsäädännön selkeyden vuoksi päätöksen 2006/805/EY liitteessä vahvistettu luettelo asianomaisista jäsenvaltioista tai niiden alueista olisi korvattava tämän päätöksen liitteellä.
            
         
               (5)
            
            
               Päätöstä 2006/805/EY olisi sen vuoksi muutettava.
            
         
               (6)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Korvataan päätöksen 2006/805/EY liite tämän päätöksen liitteellä.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 13 päivänä joulukuuta 2007.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 224, 18.8.1990, s. 29. Direktiivi sellaisena kuin se on viimeksi muutettuna Euroopan parlamentin ja neuvoston direktiivillä 2002/33/EY (EYVL L 315, 19.11.2002, s. 14).
   
      (2)  EYVL L 395, 30.12.1989, s. 13. Direktiivi sellaisena kuin se on viimeksi muutettuna Euroopan parlamentin ja neuvoston direktiivillä 2004/41/EY (EUVL L 157, 30.4.2004, s. 33, oikaisu EUVL L 195, 2.6.2004, s. 12).
   
      (3)  EUVL L 329, 25.11.2006, s. 67. Päätös sellaisena kuin se on viimeksi muutettuna päätöksellä 2007/631/EY (EUVL L 255, 29.9.2007, s. 45).
   
      LIITE
      
         
            ”LIITE
            I   OSA
            1.   Saksa
            A.   Rheinland-Pfalz:
            
                        a)
                     
                     
                        Ahrweiler: kunnat Adenau ja Altenahr;
                     
                  
                        b)
                     
                     
                        Daun: kunnat Obere Kyll ja Hillesheim, Daunin kunnassa paikkakunnat Betteldorf, Dockweiler, Dreis-Brück, Hinterweiler ja Kirchweiler, Kelbergin kunnassa paikkakunnat Beinhausen, Bereborn, Bodenbach, Bongard, Borler, Boxberg, Brücktal, Drees, Gelenberg, Kelberg, Kirsbach, Mannebach, Neichen, Nitz, Reimerath ja Welcherath, Gerolsteinin kunnassa paikkakunnat Berlingen, Duppach, Hohenfels-Essingen, Kalenborn-Scheuern, Neroth, Pelm ja Rockeskyll sekä Gerolsteinin kaupunki;
                     
                  
                        c)
                     
                     
                        Bitburg-Prüm: Prümin kunnassa paikkakunnat Büdesheim, Kleinlangenfeld, Neuendorf, Olzheim, Roth bei Prüm, Schwirzheim ja Weinsheim.
                     
                  B.   Nordhein-Westfalen:
            
                        a)
                     
                     
                        Euskirchen: kaupungit Bad Münstereifel, Mechernich ja Schleiden ja seuraavat paikkakunnat: Billig, Euenheim, Euskirchen, Flamersheim, Kirchheim, Kuchenheim, Kreuzweingarten, Niederkastenholz, Palmersheim, Rheder, Roitzheim, Schweinheim, Stotzheim ja Wißkirchen (Euskirchenin kaupungissa) sekä seuraavat kunnat: Blankenheim, Dahlem, Hellenthal, Kall ja Nettersheim;
                     
                  
                        b)
                     
                     
                        Rhein-Sieg: kaupungit Meckenheim ja Rheinbach; Wachtbergin kunta sekä seuraavat paikkakunnat: Witterschlick, Volmershofen, Heidgen (Alfterin kunnassa) ja Buschhoven, Morenhoven, Miel ja Odendorf (Swisttalin kunnassa);
                     
                  
                        c)
                     
                     
                        Aachenin kaupunki: moottoriteiden A 4 ja A 544 ja valtatien B 1 eteläpuolella;
                     
                  
                        d)
                     
                     
                        Bonnin kaupunki: valtatien B 56 ja moottoritien A 565 eteläpuolella (Bonn-Endenichistä Bonn-Poppelsdorfiin) ja valtatien 9 lounaispuolella;
                     
                  
                        e)
                     
                     
                        Aachen: kaupungit Monschau ja Stolberg sekä kunnat Simmerath ja Roetgen;
                     
                  
                        f)
                     
                     
                        Düren: kaupungit Heimbach ja Nideggen sekä kunnat Hürtgenwald ja Langerwehe.
                     
                  2.   Ranska
            Bas-Rhinin ja Mosellen departementtien alue, joka sijaitsee länteen Reinistä ja Rein–Marne-kanavasta, pohjoiseen A 4 -moottoritiestä, itään Sarrejoesta ja etelään Saksan rajasta, sekä Holtzheimin, Lingolsheimin ja Eckbolsheimin kunnat.
            II   OSA
            1.   Unkari
            Nógrádin alue ja Pestin alue pohjoiseen ja itään Tonavasta, etelään Slovakian rajasta, länteen Nógrádin rajasta ja pohjoiseen E 71 -moottoritiestä.
            2.   Slovakia
            Seuraavien eläinlääkintä- ja elintarvikealan hallintopiirien (DVFA) alue: Žiar nad Hronom (Žiar nad Hronomin, Žarnovican ja Banská Štiavnican piirit), Zvolen (Zvolenin, Krupinan ja Detvan piirit), Lučenec (Lučenecin ja Poltárin piirit), Veľký Krtíš (Veľký Krtíšin piiri), Komárno (alue itään valtatiestä 64, pohjoiseen Unkarin rajasta ja länteen Nové Zámkyn piiristä), Nové Zámky (alue itään Komárnon piiristä ja itään valtatiestä 64, etelään valtatiestä 75 ja pohjoiseen Unkarin rajasta) sekä Levice (alue itään Nové Zámkyn piiristä ja itään valtatiestä 66 (E 77), etelään valtatiestä 75, pohjoiseen Unkarin rajasta ja länteen Veľký Krtíšin piiristä).
            III   OSA
            1.   Bulgaria:
            Koko Bulgarian alue.”